Ιωάννης Γκλαβάνης

Ο Ιωάννης Γκλαβάνης (Βόλος, 28 Ιανουαρίου 1892 - Αθήνα, 27 Δεκεμβρίου 1984), γνωστός και ως Τζον Γκλαβάνης, ήταν Έλληνας βιομήχανος, βουλευτής και υπουργός.

Βιογραφία 
Γεννήθηκε στο Βόλο. Ήταν γιος του βιομήχανου Κωνσταντίνου Γκλαβάνη από τη Ζαγορά Πηλίου. Ο αδερφός του, Βάγγος (Ευάγγελος), εξελέγη επίσης βουλευτής Λαρίσης και ήταν κι αυτός βιομήχανος, στις εκλογές του 1926. Ο Ιωάννης παντρεύτηκε την Ουρανία Βουτσινά και απέκτησαν 1 γιο και 1 κόρη.
Ο Ιωάννης σπούδασε Εμπορικές Επιστήμες στην Εμπορική Σχολή του Μάντσεστερ στο Ηνωμένο Βασίλειο. Μέχρι την Κατοχή εργάστηκε ως γενικός διευθυντής σε εταιρεία.

Εξελέγη βουλευτής Λάρισας (1946 με το Κόμμα Βενιζελικών Φιλελευθέρων συγκεντρώνοντας 4.416 ψήφους,  το 1950, 1951 με το Κόμμα Φιλελευθέρων και βουλευτής Μαγνησίας με την Ένωση Κέντρου το 1961, 1963 και 1964) και έγινε ένας από τους βουλευτές που αποστάτησαν από την Ένωση Κέντρου το 1965.

Υπουργός 
Ο Τζον Γκλαβάνης διετέλεσε επανειλημμένα υπουργός σε διάφορες κυβερνήσεις. Ειδικότερα, ήταν υπουργός Γεωργίας και προσωρινά Εθνικής Οικονομίας (1945), υπουργός Εθνικής Οικονομίας (1945), Ανοικοδομήσεως (1947), Υγείας και Κοινωνικής Προνοίας (1950), Οικισμού και Ανοικοδομήσεως (1950), Εμπορίου (1951, 65), Δημοσίων Έργων (1965-66) και προσωρινά Βορείου Ελλάδος (1965) και υπουργός Βιομηχανίας (1951, 66).

Πέθανε τον Δεκέμβριο του 1984 και κηδεύτηκε στις 28 Δεκεμβρίου.

Παραπομπές

Εξωτερικοί σύνδεσμοι 
Ιωάννης Γκλαβάνης στον Πανδέκτη, του Εθνικού Ιδρύματος Ερευνών.

Έλληνες βιομήχανοι
Βουλευτές Λάρισας
Βουλευτές εκλεγμένοι με το Κόμμα Βενιζελικών Φιλελευθέρων
Βουλευτές εκλεγμένοι με το κόμμα των Φιλελευθέρων
Βουλευτές εκλεγμένοι με την Ένωση Κέντρου

Έλληνες υπουργοί Γεωργίας
Έλληνες υπουργοί Εθνικής Οικονομίας
Έλληνες υπουργοί Ανοικοδομήσεως
Έλληνες υπουργοί Υγείας και Κοινωνικής Προνοίας
Έλληνες υπουργοί Οικισμού και Ανοικοδομήσεως
Έλληνες υπουργοί Εμπορίου
Έλληνες υπουργοί Δημοσίων Έργων
Έλληνες υπουργοί Βορείου Ελλάδος
Έλληνες υπουργοί Βιομηχανίας

Βουλευτές Μαγνησίας